open-index/open-wikipedia-markdown huggingface dataset:
Flagstad Østre

**Flagstad Østre** er en gård på Ingeberg i Hamar kommune i Innlandet. Flagstad Østre ligger tett inntil Flagstad Vestre, like ved Flagstadelvas utløp i Åkersvika. Tidligere har dette vært en gård.

## Historie
Flagstad ble ryddet i merovingertida, dette ser en ut ifra den sentrale beliggenheten i bygda og bosetningsmønster i de omkringliggende områder. Gården ble tidlig delt i to, antakelig har dette skjedd en gang i vikingtida. Flagstad-navnet er først nevnt i skriftlige kilder fra 1500-tallet. Navnets opprinnelige form kan ha vært Flagarstadir. Førsteleddet Flagar kan stamme fra Flagstadelva som renner forbi gården. Flagar betyr vann som bruser og strømmer nedover, med hvite skumtopper på hvirvlene.

En rekke funn både fra jernalder og vikingtida vitner om at det må ha vært bosetning her i lang tid. Det største funnet var en kvinnegrav fra vikingtida, som inneholdt spenner, stekespidd, panner, en øse av bronse og et vevspidd. I en mannsgrav av samme størrelsesorden ble det funnet spyd, skjold, sverd og rideutstyr. Det siste var et tegn på velstand.

Skriftlige kilder viser at det noe senere var en dragonhest på gården, og navnet Rytterhaugen som betegner en haug sørøst for tunet tilhørende Hveberg, kan tyde på at det en gang har bodd en rytter her. I skattematrikkelen 1647 sto det nevnt at Elluf Flagstad var skyldig fem huder i landskyld. Krona (kongen) hadde bygselsrett på fire huder, mens kirken i Åmot og domkirken på Storhamar eide en halv hud hver. Den eneste logiske forklaringen på at kirken på Storhamar skulle ha egen bygselsrett på denne huden, var at Flagstad Østre opprinnelig måtte ha bestått av to gårder. Denne ene huden må da ha utgjort bygselsretten til en liten del av gården, og er en mulig årsak til det spesielle navnet Kirkejordsdalen som vi finner på et jorde øst for tunet. Dette navnet kommer av at det var kirken som eide jorda. Vi kjenner ikke til rester etter hus fra denne gården, og den har tidlig gått inn under Flagstad Østre. I 1520 blir Flagstadgårdene nenvt som to fullgårder, og vi hører ingenting om noen tredje gård.

På 1600-tallet ble det holdt ting på Flagstad Østre. Dette var fordi de hadde ei stue på gården som var stor nok til å romme mye folk. Flagstadgårdene hadde ei tid sameie på en del skog, og begge gårdene hadde sæter i Borsdalen på Bringbu. Ole Peder Flagstad bygde opp gården slik den står i dag, og drev i tillegg stort med skog og tre sagbruk. Tidligere eier, Per Th. Flagstad, byttet bort sætra i Borsdalen mot en som lå på Gåsbu.

## Drift
I dag er det et kurssenter, hester og korn på gården.

## Kilder
* *Stedsnavn på Busterud og Flagstad i Vang*, 1994
* *Minner ifrå Vang*, Vang historielag, 2012
14. serierunde i Adeccoligaen 2013

**14. serierunde i [[Adeccoligaen 2013]]** startet søndag 30. juni med sju kamper og ble avsluttet mandag 1. juli med  mot .

## Fakta

## Eksterne lenker
*https://sportsresultater-beta.nrk.no/fotball/turneringer/6/2013/kamper
Nord Cricket Klubb

**Nord Cricket Klubb** (stiftet i 1992) er en cricketklubb fra Oslo, som spiller i 1. divisjon i cricket for menn 2016.

Klubben ble startet av Mansoor Khalid og Abdul Monim og har mange førsteplass-pokaler.

## Spillere
*Shahid Ahmed (Kaptein)
*Rahul Shinde (WK)
*Amit Medanker
*Prithvi Bhart
*Ataul Aziz
*Lutfur Rehman
*Asama Jamal
*Nabeel Qamar
*Abdul Monim 
*Babar Shahzad 
*Kamran Naseer
*Talat Mahmood

*Basel Khalid
*Zabiullah Popal
*

## Eksterne lenker
* Nord Cricket Klubb hos Norges Cricketforbund.
Abdel Fattah al-Sisi

**Abdel/Abdul Fattah Saeed Hussein Khalil al-Sisi** (født 1954) er en egyptisk general og landets president siden 2014.

Al-Sisi studerte ved militærakademiet i 1977. 

I 2011, etter protestene som førte til at president Hosni Mubarak gikk av, ble Al-Sisi utpekt av den nye islamistiske president Mohammed Mursi fra partiet Det muslimske brorskap som leder for den militære etterretningen. 5. august 2012 ble han også utpekt som forsvarsminister.

Under de nye folkelige protestene i juni-juli 2013 mot styret til den nye president Mohammed Mursi, ga al-Sisi presidenten, som var upopulær i store deler av befolkningen, 2. juli en frist på 48 timer på å finne en løsning. Hvis ikke kom militæret til å gripe inn for å få fjernet ham. Mursi ignorerte dette, og 4. juli fikk Al-Sisi presidenten avsatt.

Al-Sisi ble Egypts president 8. juni 2014.

## Referanser


## Eksterne lenker
*
Tarrekaise

**Tarrekaise** (lulesamisk: *Darregájsse*) er et fjellmassiv vest for Kvikkjokk i svensk Lappland. Det er flere topper i fjellmassivet, den høyeste heter *Biernnagájsse* og ligger 1&nbsp;828 moh, den nest høyeste er *Tjiláktjåhkkå*, 1&nbsp;824 moh. Av øvrige topper med primærfaktor over 200 meter, finnes en i sørvest uten eget navn, 1653 moh.

Tarrekaise avgrenses av Tarradalen i sørvest og Tjuoldavágge i nordøst. Dalene løper sammen i Kvikkjokk, som er utgangspunkt for Padjelantaleden gjennom Tarradalen.

## Se også
* Liste over fjell i Skandinavia

## Fotnoter


## Referanser
Ulvøysund

**Ulvøysund** er en uthavn i Høvåg helt vest i Lillesand kommune. Vest for uthavnen ligger Kvåsefjorden, som er maritim grense mellom Aust- og Vest-Agder. Østover ligger Blindleia, som ender i havnebassenget i Lillesand. 

Det eldste tegnet på aktivitet i Ulvøysund, er funnet av Norges eldste skipsvrak i innseilingen fra Kvåsefjorden. Det ble undersøkt i 2011 av Pål Nymoen fra Norsk Maritimt Museum, og et stykke reinsdyrgevir fra funnet ble senere C14-datert til perioden 1020–30. 

I middelalderen var det også mennesker i Ulvøysund. Fra 1300-tallet eksisterer fortsatt et brev skrevet av en værfast bergensbiskop, mens en av kompassrosene hugget inn i fjellet på Ulvøya muligens stammer fra 1400-tallet.

På 1500-tallet nevnes uthavnen på nederlandske kart som Wolfsondt.

Ulvøysunds eldste hus som fortsatt står, har vært gjestgiveri. Husets eldste deler er trolig fra 1600-tallet. Den første beboer i Ulvøysund vi har skriftlig vitnesmål om, var bonden Jørgen Olsen som overtok gården Ulvøen i 1670.  

## Referanser

 



## Eksterne lenker
*
Gauksmesse

**Gauksmesse**, også skrevet **gaukemesse** eller **gaukmesse** og i kirkekalenderen **Philippi Jacobi dag**, er en merkedag som faller 1. mai som var halvveis inn i den måneden som man i førkristen tid ofte kalte *gaukmánaðr*.

På primstaven er dagen merket med en fugl da det er dagen man kunne vente seg å høre gjøken. I Sør-Norge markerte dagen starten på sommeren. I deler av landet ble dagen kalt *den lille gangdagen* og hadde de samme seremoniene som den store gangdagen.

Det var ulike vers knyttet til dagen. En av variantene gikk slik:
«*Nord nå-gauk, sør så-gauk*
*vest vilja-gauk, aust gilja-gauk*»

I Alversund ble følgende sagt om gaukmessa: «*Han gjel ikkje før den første, og teie ikkje etter den tiande»* hvor «han» refererer til gjøken.

I kirkekalenderen markeres dagen til minne om
apostlene Filip og Jakob, sønn av Alfeus og er i den sammenhengen avmerket med et dobbelt kors på primstaven.

## Kilder
*Brynjulf Alver, *Dag og merke: folkeleg tidsrekning og merketradisjon*.  Universitetsforlaget, Bergen 1981. ISBN 8200054527. Sidene 135, 136.
*
*, *Primstaven: våren: mars-april-mai: en annerledes lesebok*. Solum Forlag, Oslo 1998. ISBN 8256011173. Side 114.
Anders Aasved

**Anders Bertelsen Aasved** (født 11. januar 1787 i Kvam i Nord-Trøndelag, død 1843) var en norsk gårdbruker og politiker. Han var stortingsmann for Nordre Trondhjems amt (Nord-Trøndelag) 1821–1823.

Han var sønn av gårdbruker Bertel Andersen Aasved og Martha Pedersdatter. Han var kontorist hos sorenskriveren før han i 1811, 24 år gammel, fikk skjøte på Vestre Åssve (Åsved) i Kvam etter sin mor, som da var enke.

Anders Aasved var valgmann ved stortingsvalgene i 1815, 1817 og 1820, og i 1820 samlet de fleste bøndene seg om Aasved, Ole Lånke og Hans Barlien som stortingsmenn for perioden 1821–1823. Aasved satt i Lagtinget og fire saksforberedende komiteer. Han var en tidlig radikal bondepolitiker. Under riksretten 1821–1822 ble han forlangt stilt utenfor av den anklagede, statsråd og grev Herman Wedel-Jarlsberg. Anders Aasved ble utsatt for flere injuriesøksmål etter å ha skrevet i avisene. Blant annet ble han bøtelagt for sine skriverier om lensmann Jacob Ertzaas i Stod og storbonde Eilert Rosenvinge Coldevin på Hegge i Steinkjer.

På grunn av økonomiske problemer måtte han i 1834 selge gården, og livnærte seg deretter som gårds- og bygningsarbeider i bygden. Mot slutten av livet var han fisker, og omkom under et stort garnfiske på Åsenfjorden før jul i 1843.

Anders Aasved giftet seg i 1815 med Elsebe Brusveet fra Levanger, og seks av deres ni barn utvandret til Amerika. Etter at han hadde solgt gården, tok ektefellen tjeneste som husholderske, og oppholdt seg deretter hos barna i Amerika.

## Referanser


## Eksterne lenker
*
Svarthodehonningeter

**Svarthodehonningeter** (*Myzomela melanocephala*) er en fugl i slekten *[[Myzomela]]* i familien honningetere. Den er endemisk til Salomonøyene.

## Referanser


## Eksterne lenker
* 
* 
* 
* Birdlife Species Factsheet: ''Myzomela melanocephala''. Besøkt 5. juli 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 5. juli 2013.
Peder Eriksen Borgen

**Peder Eriksen Borgen** (1793–1874) var en norsk politiker, gårdbruker og lærer fra Verdal. Han var stortingsmann for Nordre Trondhjems amt fra 1836 til 1838.

Han vokste opp på Stor-Trygstad, en gård som ble tatt i Verdalsraset i 1893.

18 år gammel ble han ansatt som omgangsskolelærer. Han giftet seg med Serianna Pentz og overtok gården Borgen (Borga) etter svigerfaren i 1825. Under gården hørte mange husmenn og strandsittere på Verdalsøra.

Peder Borgen var valgmann ved flere stortingsvalg i Nordre Trondhjems amt. Han ble selv innvalgt for perioden 1836–1838 og møtte i Stortingets næringskomité. Han var også medlem av herredsstyret, forlikskommissær, kirkeverge og en av grunnleggerne av Verdal sparebank i 1854.

## Referanser


## Eksterne lenker
*
Flagstad Vestre

**Flagstad Vestre** er en gård på Ingeberg i Hamar kommune i Innlandet. Flagstad Vestre ligger tett inntil Flagstad Østre, like ved Flagstadelvas utløp i Åkersvika. Tidligere har dette vært en gård.

## Historie
Flagstad ble ryddet i Merovingertida, dette ser en ut i fra den sentrale beliggenheten i bygda og bosetningsmønster i de omkringliggende områder. Gården ble tidlig delt i to, antakelig har dette skjedd en gang i vikingtida. Flagstad-navnet er først nevnt i skriftlige kilder fra 1500-tallet. Navnets opprinnelige form kan ha vært Flagarstadir. Førsteleddet Flagar kan stamme fra Flagstadelva som renner forbi gården. Flagar betyr vann som bruser og strømmer nedover, med hvite skumtopper på hvirvlene.

## Drift
I dag er det svineproduksjon, korn og poteter på gården. 

## Kilder
* *Stedsnavn på Busterud og Flagstad i Vang*, 1994
Bohdan Bondarenko

**Bohdan Viktorovytsj Bondarenko** (ukrainsk: Богдан Вікторович Бондаренко), født 30. august 1989, er en ukrainsk høydehopper. Hans personlige rekord er 2,42, som er europeisk rekord, og denne høyden greide han ved Diamond League-stevnet i New York i juni 2014. 

## Karriere
Han ble Juniorverdensmester (U20) 2008 med 2,25 m. I årene etter forbedret han sine personlige bestmerker til etterhvert 2,31 m utendørs og 2,27 m innendørs i utgangen av sesong 2012. 

I utendørssesongen 2013 hadde Bondarenko betydelig fremgang og forbedret sin personlige bestmerke først til 2,36 m under Diamond League stevnet i Birmingham 30. juni 2013 og bekreftet formen en uke senere under Athletissima, Diamond League stevnet i Lausanne med et hopp over 2,41 m, det høyeste hoppet i verden siden 1994. Etter 2,41 hoppet ble lista lagt på verdensrekordhøyden 2,46 og to av hans tre forsøk på den var ikke håpløst.

Han ble tildelt European Athlete of the Year Trophy, og utnevnt til Track & Field News Athlete of the Year for 2013. 

## Referanser


## Eksterne lenker
* 
*  Profil hos All-Athletics
Storebekk kraftverk

**Storebekk kraftverk** er et småkraftverk nord for Dåsvatn i Evje og Hornnes i Agder.

Det ble bygd i 2004 av Eco Bygg.

Det er dam på heia og kraftstasjonsbygg ved Øvre Dåsvatn. Fallhøyden er 265 meter og rørgata er 1900 meter.

Installert effekt er 2 MW. Årsproduksjon er 7,4 GWh.

## Referanser


## Kilder
* 
* NVE vannkraftdatabase
* Setesdalswiki
Motorferdselloven

**Lov om motorferdsel i utmark og vassdrag** ble innført 1/1 1978 og administreres av Miljøverndepartementet.

Lovens forarbeider ble utført mens Gro Harlem Brundtland var miljøvernminister.

Formålet med loven er å regulere motorferdselen i utmark og vassdrag med sikte på å verne om naturmiljøet og fremme trivselen.

Med motorferdsel menes bruk av kjøretøy (bil, traktor, motorsykkel, beltebil, snøscooter o.l.) og båt eller annet flytende eller svevende fartøy drevet med motor, samt landing og start med motordrevet luftfartøy.

Kommunene har mulighet til å tillate bruk av motordrevne fartøyer på bestemte steder og landingsplasser, langs bestemte løyper og områder. I Finnmark er det opprettet mange løyper for snøscooter.

Redningstjenesten har generelt fritak fra forbudene i loven. Det er likevel tilbakeholdenhet ved bruk av kjøretøy som kan sette varige spor i terrenget. Redningstjenesten bruker snøscooter relativt liberalt og det er blitt tillatt å drive øvelseskjøring med snøscooter for hjelpekorpsene.

Bruk av kjøretøy i næring er også fritatt fra forbudene i loven. Bærsanking, jakt og fiske regnes ikke som næring etter loven.

I tømmerhogst er det blitt vanlig med skogsmaskiner som mange steder lager dype spor og ødelegger torvlaget i skogbunnen. Ved observasjon av hugstfelter fra fly kan skogbunnen se ut som cordfløyel. På bakken kan det være vanskelig for småbarn å passere dype spor etter skogsmaskiner. Det er forekommer at disse dype sporene jevnes ut med gravemaskin.

Det har vært praktisert forbud mot vannscooter med henvisning til denne loven, men dette forbudet er blitt lempet på etter sak i EFTAs overvåkningsorgan.

Sjøfly har strengere forbud enn små motordrevne båter på en del vassdrag, men den enkelte kommune har hjemmel til å vedta lokale forskrifter som tillater start og landing med luftfartøy. Dette står i motsetning til Sverige og Finland, der ferdsel med sjøfly på vassdrag som hovedregel er tillatt med mindre det aktuelle vassdraget er en del av et verneområde eller en nasjonalpark. 

## Se også

* Overlanding, reise til avsides steder, vanligvis med terrengbil
* Terrengkjøring, bruk av kjøretøy utenfor veg
* Terrengbil, bil designet for å kunne brukes utenfor veg
* Terrengmotorsykkel (ATV), lite, åpent kjøretøy for kjøring i terreng
* Villcamping, overnatting på andre steder enn tilrettelagte campingplasser, for eksempel ved kjøring i terrenget

## Eksterne lenker
* Lovteksten på Lovdatas sider.
Litteraturåret 1813

**Litteraturåret 1813** er en oversikt over utgivelser, hendelser, prisvinnere og avdøde personer med tilknytning til litteratur i 1813.

## Hendelser
* 28. januar – Første utgivelse av *[[Stolthet og fordom|Pride and Prejudice]]* (norsk: *Stolthet og fordom*) (anonymt) i London; andre utgaven fulgte i november. 
* 10. mai - Den eksentriske engelske amatørskuespilleren Robert Coates debuterer i London debut i sin favorittrolle, Romeo, på Theatre Royal, Haymarket.
* Robert Southey blir Poet Laureate of the United Kingdom.
* *Remorse*, et nytt skuespill av Samuel Taylor Coleridge, spilles med suksess i tre uker på Theatre Royal Drury Lane.

## Nye bøker
*Jane Austen - *[[Pride and Prejudice]]*
*Willem Bilderdijk - *[[A Short Account of a Remarkable Aerial Voyage and Discovery of a New Planet]]*
*Adelbert von Chamisso - *[[Peter Schlemihl]]*
*Barbara Hofland - *[[The Daughter-in-Law]]*
*Regina Maria Roche - *[[The Monastery of St. Columb]]*
**[[Tales of the Dead]]*

## Nye drama
*Jane M. Scott - *The Forest Knight*

## Poesi
*Lord Byron - *[[The Giaour]]*
*Alessandro Manzoni - *Inni sacri*
*Percy Bysshe Shelley - *[[Queen Mab (poem)|Queen Mab: A Philosophical Poem]]*

## Fagprosa
*Humphry Davy - *Elements Of Agricultural Chemistry In A Course Of Lectures*
*Johann Friedrich Herbart - *Introduction to Philosophy*
*Robert Owen - *A New View of Society*
*Percy Bysshe Shelley - *A Vindication of Natural Diet*
*Arthur Schopenhauer - *Über die vierfache Wurzel des Satzes vom zureichenden Grunde*
*Robert Southey - *[[Life of Nelson]]*

## Fødsler

## Dødsfall
*20. januar - Christoph Martin Wieland, tysk dikter, forfatter og oversetter (født 1733)
*4. februar - James Whitelaw, irsk historiker (født 1749)
*22. april - Henry Clifford, engelsk juridisk forfatter (født 1768)
*11. august - Henry James Pye, engelsk lyriker (født 1745)
*11. oktober - Robert Kerr, skotsk vitenskapelig forfatter og oversetter (født 1755)
*12. november - J. Hector St. John de Crèvecœur, franskamerikansk forfatter (født 1735)

## Referanser
Saint-Gildas-des-Bois

**Saint-Gildas-des-Bois** er en kommune i departementet Loire-Atlantique i regionen Pays de la Loire vest i Frankrike.

## Befolkningsutvikling
***Antall innbyggere i kommunen Saint-Gildas-des-Bois***

## Referanser


## Eksterne lenker
* 
* Kommunedata INSEE
Nukutavake

**Nukutavake** er ei øy og en kommune i Tuamotuøyene i Fransk Polynesia. Kommunen omfatter også atollene Vahitahi og Vairaatea. Folketellingen i 2017 viste et innbyggertall på 322 i hele kommunen, derav 177 på Nukutavake, 68 på Vahitahi og 50 på Vairaatea.

Nukutavake har flyplass.

## Referanser


## Eksterne lenker
*
Napuka

**Napuka** er en atoll og en kommune i Tuamotuøyene i Fransk Polynesia. Kommunen omfatter også Tepoto Nord. Folketellingen i 2017 viste et innbyggertall i hele kommunen på 294, hvorav 234 på Napuka og 50 på Tepoto Nord.

Det er flyplass på Napuka.

## Referanser
Hikueru

**Hikueru** er en atoll og en kommune i Tuamotuøyene i Fransk Polynesia. Kommunen omfatter også atollen Marokau. Folketellingen i 2017 viste et innbyggertall i hele kommunen på 275, hvorav 179 på Hikueru og 96 på Marokau.

Hikueru har flyplass.

## Referanser
Carl With

**Carl Georg With** (1827–1908) var en norsk general og kammerherre, som var kommanderende general i Norge, dvs. øverstkommanderende for den norske armé, fra 1884 til 1897, avbrutt av noen uker i 1885 da kronprins Gustav var kommanderende general. Han fungerte som kommanderende general frem til han ble fast utnevnt i 1888, og var også generalinspektør for kavaleriet fra 1893.

Han var født i Christiania som sønn av brigadelege Martin Rasmus With (1788–1848) og Helle Alethe Ramm (1800–1885), og ble gift 24. april 1855 med Agnes (Valeska) Schmidt (1829–1917). Hans morfar var eidsvollsmannen Eilert Waldemar Preben Ramm.

With studerte ved Krigsskolen fra 1844 til 1848 og ved Den militære høyskole fra 1849 til 1852; han studerte også i utlandet i 1873 og 1877. Han tjenestegjorde i generalstaben, infanteriet og kavaleriet. Fra 1867 til 1869 var han adjutant for kong kong Karl IV, og fra 1858 til 1905 var han kammerherre ved det kongelige hoff i Norge.

Han ble sekondløytnant i 1848, premierløytnant i 1857, kaptein i 1862, major i 1864, oberstløytnant i 1872, oberst i 1882, generalmajor i 1887 og generalløytnant i 1895. Han gikk av med pensjon i 1899.

With ble utnevnt til ridder av St. Olavs Orden i 1879, og forfremmet til kommandør av 1. klasse den 21. januar 1889. Han hadde også storkors av den svenske Sverdordenen og var offiser av den franske Æreslegionen. Dessuten mottok han *[[Norsk Militært Tidsskrift]]s* sølvmedalje i 1862.

## Referanser
Michael S. Hansson

**Michael Sigfried Mørch Hansson** (1912–1988) var en norsk skipsreder, aktiv i motstandskampen under andre verdenskrig og med i ledelsen av Milorg. 

## Bakgrunn
Michael S. Hansson var sønn av juristen Michael Hansson og ble født i Kristiania i 1912. Familien bodde i en årrekke i Egypt hvor hans far arbeidet som dommer og Michael S. Hansson fikk dels sin skolegang der og i Sveits, deretter artium og handelsgymnas i Oslo. Han arbeidet i linjeavdelingen hos rederiet Fearnley & Eger inntil andre verdenskrig startet.

## Krigsinnsats

Under det tyske angrepet på Norge i 1940 var Michael S. Hansson med i kampene i Østfold i april 1940. Han kom tidlig med i Milorg, hvor han var aktiv i Sentralledelsen (SL) inntil han måtte flykte til Sverige i oktober 1942. I Sverige arbeidet han så ved den norske legasjonens militærkontor inntil frigjøringen i 1945.

## Etterkrigstiden

Etter frigjøringen av Norge i 1945 fortsatte Michael S. Hansson i shippingbransjen og startet eget rederi i 1951 - AS Ramses.

## Referanser


## Litteratur

* Gunnar Christie Wasberg: *Christiania-slekten Hansson*, Oslo 1999
Kveaså kraftverk

**Kveaså kraftverk** ligger i Valle kommune i Agder fylke.

Det er et småkraftverk som utnyter et fall på 369 meter i elven Kvæasåne, en sideelv til Otra.

Installert effekt er 5,5 MW fra en peltonturbin. Årsproduksjon er 12,5 GWh.

## Referanser


## Kilder
* 
* NVE vannkraftdatabase
* Småkraft AS
Avranches

**Avranches** er en kommune i departementet Manche i regionen Normandie nordvest i Frankrike. Avranches er underprefektur i departementet.

## Referanser


## Eksterne lenker
* 
* Kommunedata INSEE
Kristian Kristensen

**Kristian Kristensen** (1889–1934) var en norsk fagforeningsmann og politiker, hjemmehørende i Arbeiderpartiet og Norges Kommunistiske Parti.

Kristensen var platearbeider, og engasjert i fagbevegelsen. Han var medlem av representantskapet i samorganisasjonen i Oslo, og med i hovedstyret i Norsk Jern- og Metallarbeiderforbund. I årene 1915 til 1918 satt han også i Landsorganisasjonens representantskap.

Han deltok på Kominterns 2. verdenskongress og i Kominterns eksekutivkomites 4. og 5. plenum.

Kristensen ble medlem av Norges Socialdemokratiske Ungdomsforbund og satt i NSUs sentralstyre i 1911 - 1912. Fra 1912 til 1923 satt han i Oslo Arbeiderpartis representantskap. Han var medlem av bystyret i Oslo fra 1919 til 1925, og av formannskapet fra 1919 til 1922. Han satt på Stortinget fra 1922 til 1924.

Fra partisprengningen i 1923 var han medlem av NKP. Han satt i partiets sentralstyre fra 1923 og var pol.-byråmedlem i 1924 - 1926. Både i 1924 og i 1927 sto han på NKPs stortingsvalgsliste.  

Kristensen satt i styret for Arbeiderklassens samlingsparti i 1927. Han brøt deretter med NKP, og sluttet seg i 1928 igjen til AP.

Ved sin død i 1934 var han formann i Elektrisitetsverkets arbeiderforening.

## Referanser


## Eksterne lenker
*
Osen kraftverk (Kviteseid)

**Osen kraftverk** er et vannkraftverk i Kviteseid i Telemark fylke. Kraftverket ble satt i drift i 1954.

Arendalsvassdraget går gjennom flere kraftverk her. Vann fra Åmdal kraftverk i Tokke samles i inntaket til Skree kraftverk og deretter i Skredvatn, som er inntaket for Osen kraftverk. Vannes går gjennom en 2,2&nbsp;km lang tunnel og en 300 meter lang rørgate ned til stasjonen ved Vråvatn.

Fallhøyden er 92 meter. Stasjonen bruker en francisturbin som yter 16 MW. Midlere årsproduksjon er 72 GWh.

Kraftverket drives av Skafså Kraftverk ANS og eies av Vest-Telemark Kraftlag AS (67 %) og Hydro Energi AS (33 %).

Kraften ble de første årene brukt av industrien i området, særlig Norsk Hydros magnesiumfabrikk på Herøya. Da stasjonen ble bygget av Norsk Hydro het den **Skafså II** og fikk kallenavnet «Lille Rjukan». 

## Se også
* Åmdal kraftverk, kjent som *Skafså I*

## Referanser


## Kilder
* 
* NVE vannkraftdatabase
* Vest-Telemark Kraftlag
Tinfos I kraftverk

**Tinfos I kraftverk** er et vannkraftverk i Notodden kommune i Telemark fylke.

Gamle Tinfos I  ble satt i drift allerede i 1901. Det var det første kraftverket i Tinnelva, og kraftverket skulle først og fremst forsyne Notodden Calsium og Carbidfabrik med elektrisk energi. I tillegg skulle professor Kristian Birkeland få strøm til sin forskning på fremstilling av salpetersyre og kalksalpeter, som i neste omgang førte til etableringen av Norsk Hydro.

Etter etableringen av Tinfos Jernverk i 1910 ble strømmen fra kraftverket benyttet i dette. Det var første gang elektrisitet ble brukt til å smelte jern i Norge. Ved full vannføring og maksimal fallhøyde på 17,5 meter hadde kraftverket en maksimal effekt på 9&nbsp;000 hestekrefter (ca. 6,6 MW).

Nye Tinfos I kom i drift i 1955. Det utnytter hele fallet i Tinnfossen og Sagafossen på tilsammen 29,5 meter. Maksimal vannføring gjennom de to kaplanturbinene er 160 m³/s.

Installert effekt er 2 x 27 MVA, totalt 41 MW. Midlere årsproduksjon 190 GWh.

## Referanser


## Kilder
* 
* NVE vannkraftdatabase Tinfos I
* Tinfos
* Store norske leksikon

## Eksterne lenker
*
Álitoajvve

**Álitoajvve** er et fjell i Gällivare kommune i svensk Lappland. Fjellet ligger mellom Siiddasjávri og Kätsak, og Sitasjaurestugorna ligger ved foten av fjellet. Álitoajvve har to topper. Den høyeste rager 1584 moh. Nord for denne ligger en lavere topp med en høyde på rundt 1530 moh.

## Fotnoter
Saludos Amigos

***Saludos Amigos*** (engelsk: *Hello, Friends*; norsk: *Hei, venner*) er en amerikansk halv-animert kortfilm fra 1942, produsert av Walt Disney. Den består av fire animerte filmer og noen biter med dokumentarfilm. De animerte innslagene spiller sterkt på Sør-Amerika og blander sjangre som fantasy, musikal, komedie og eventyr. Den ble produsert av Walt Disney Company og distribuert av RKO Radio Pictures.

*Saludos Amigos* er den sjette av Disneys klassikere.

Den har fått én oppfølger: *[[Donald møter nye venner]]* (1944).

## Handling
Samtlige av de fire fortellingene er lagt til Sør-Amerika; én hvor Langbein forsøker seg som cowboy sammen med gauchoer på den argentinske pampasen. En med flyet Pedro i Chile. To av fortellingene er med Donald Duck; i en av dem introduseres papegøyen José Carioca i en sambafylt avslutning i Rio de Janeiro. 

Dokumentardelene viser blant annet Walt Disney og hans medhjelper mens de reiser rundt i Sør-Amerika mens for å hente inspirasjon til filmen. Den viser også klipp av kulturen i de ulike landene de besøkte. Reisen gikk blant annet til Brasil, Peru, Chile og Argentina.

## Om filmen

### Popularitet
*Saludos Amigos* innbragte $500 000 i USA i 1943 og $700 000 i utlandet - mesteparten naturlig nok i Latin-Amerika.

Produksjonskostnadene var på under $300 000. Dermed ble filmen et overskuddprosjekt.

### Omtale og priser
Den har fått 83 % på Rotten Tomatoes. Den amerikanske filmkritikeren Leonard Maltin har gitt en 3 av 4 stjerner i sin Classic Movie Guide.

Det norske ukemagasinet *[[Aktuell]]* gav den 4 av 4 stjerner.

Den ble nominert til tre Oscar (beste originalmusikk, beste sang og beste lydmiks). Filmens Oscar-nominerte åpningssang, "Saludos Amigos", var skrevet av Charles Wolcott og Ned Washington. 

### Bakgrunn
Filmens gjennomgangs tema er Latin-Amerika. Årsaken til de valgte å satse på dette var at Disney hadde slitt økonomisk og ønsket å skaffe seg en nye arena å tjene penger på. De hadde ikke tjent penger på verken ''Pinocchio'', ''Fantasia'' eller *[[Dumbo]]*, som ble sluppet mellom 1940 og 1942. Mye av grunnen var andre verdenskrig, som gjorde at mye av markedet falt bort. Men Latin-Amerika var uberørt av denne krigen. Dermed fremsto dette som et spennende marked.

Det lå også politiske grunner bak. USA ønsket sterkere relasjoner til Sør-Amerika og samtidig svekke båndene som en del regjeringer der hadde fått til Nazi-Tyskland. Nelson Rockefeller i Organisasjonen Coordinator of Inter-American Affairs bistod derfor Disney og hans folk til å foreta en reise dit i 1941 for å hente inspirasjon til en ny film som kunne knytte tettere bånd mellom USA og Latin-Amerika.

Både *Saludos* og ''Donald møter nye venner'' må langt på vei anses propagandafilmer for amerikansk politikk.

## Roller
* Clarence Nash – Donald Duck
* José Oliveira – José Carioca 
* Pinto Colvig – Goofy (Langbein)
* Lee Blair – som seg selv
* Mary Blair – som seg selv
* Walt Disney – som seg selv
* Norman Ferguson – som seg selv
* Frank Graham – som seg selv
* Fred Shields – forteller
* Frank Thomas – som seg selv
* Stuart Buchanan – Flybesetning

## Referanser


## Eksterne lenker
* 
*
Helge Zachrisson

**Helge Zachrisson** var en svensk fotballspiller. Zachrisson, som var forsvarsspiller, har spilt for IF Elfsborg og Malmö FF i Allsvenskan.

Zachrisson brente to av tre straffespark Elfsborg ble tildelt, da de tapte 2-3 hjemme for AIK 3. august 1930.

## Referanser
Nøtterøy prestegård

**Nøtterøy prestegård** er en prestegård på Nøtterøy i Færder kommune i Vestfold. Den er tilknytta Nøtterøy kirke, og befinner seg like vest for denne, i Prestegårdsskogen på motsatt side av Kirkeveien. Gården stammer fra 1800-tallet og er et freda kulturminne. Hovedbygninga er et hvitt, toetasjes hus. I tillegg er stabburet og forpakterboligen freda. Ved gården ligger også Prestegårdsdammen.

Presten i Nøtterøy har i dag en ny bolig.

## Referanser


## Eksterne lenker
* Nøtterøy prestegård i *Nøtterø – en bygdebok*
*
Nellikslekta

:*For krydderplanten, se [[kryddernellik]]*

**Nellikslekta** (*Dianthus*) er en slekt i nellikfamilien. 

De er ett- til flerårige, glatte eller finhårede urter som vokser i tuer. Stengelen er opprett og kan være enkel eller forgrenet. Bladene sitter motsatt og er smalt lansettformede med hel kant. Ved basis er bladene noe sammenvokste. Blomstene sitter enkeltvis, eller i kvaster og dufter ofte. Kronbladene er rosa, røde eller hvite og er ofte tannete eller flikete. Pollinering utføres som regel av sommerfugler.

Nesten alle nelliker hører hjemme i Europa og Asia, men det er noen få arter i Nord-Afrika. Den eneste arten i Nord-Amerika er den arktiske *D. repens*.

Nelliker er populære hageplanter, og det finnes tusenvis av kultivarer. De dyrkes både som ettårige planter og som stauder. Det finnes høye kultivarer til rabatter og lave, putedannede arter til steinbed. Nelliker er blant de mest solgte snittblomstene.  

## Norske arter
Følgende nellikarter er funnet i Norge:

* saronnellik (*D. armeria*), viltvoksende kun i Rennesøy i Rogaland
* busknellik (*D. barbatus*), forvillet fra hager, reproduserer
* kartusianernellik (*D. carthusianorum*), forvillet fra hager, reproduserer ikke	
* hagenellik (*D. caryophyllus*), forvillet fra hager, reproduserer ikke		 	
* kinanellik (*D. chinensis*), forvillet fra hager, reproduserer ikke	
* blodnellik (*D. cruentus*), forvillet fra hager, reproduserer ikke	
* engnellik (*D. deltoides*), viltvoksende i Sør-Norge
* svovelnellik (*D. knappii*), forvillet fra hager, reproduserer ikke 	 	
* fjærnellik (*D. plumarius*), forvillet fra hager, reproduserer	
* silkenellik (*D. superbus*), viltvoksende i Øst-Finnmark

## Litteratur
* 

## Eksterne lenker
* 

* ''Dianthus'' i Artsdatabanken
Andreas Yngvesson

**Leif Mikael Andreas Yngvesson** (født 18. august 1974 i Sundsvall) er en svensk tidligere fotballspiller. Yngvesson, som var spiss, har spilt for flere svenske toppklubber, og har også spilt innebandy for Alnö IBK i svensk division 1.

## Karriere
Yngvesson startet karrieren i Alnö IF, og gikk i 1996 til GIF Sundsvall. I 1997 gikk Yngvesson til AIK, hvor han ble til året etter. Yngvesson var med å vinne cupen i Sverige i 1997.

Yngvesson ble i 2002 hentet til Malmö FF, etter at han hadde hatt et nytt opphold i GIF Sundsvall. hvor han i 2004 ble svensk mester med klubben.

Yngvesson gikk til Landskrona BoIS 1. juli 2005, og til 4.-divisjonsklubben BK Näset, hvor han avsluttet karrieren, i januar 2007.

## Referanser


## Eksterne lenker
*
Louis-Isidore Duperrey

**Louis Isidore Duperrey** (1786–1865) var en fransk oppdagelsesreisende, sjøfarer og kartograf.

Duperrey gikk i 1802 i den franske marines tjeneste og tjente til å begynne med som marinehydrolog under kaptein Louis de Freycinet på hans oppdagelsesferder i Stillehavet med skipet *Uranie* (1817–1820).

Senere førte han selv skipet *La Coquille* på egne oppdagelsesferder i det sørlige stillehavsområde (1822–1825).

## Verker
* Duperrey: *Voyage autour du monde.* Paris 1826

## Referanser
Påskeegg (media)

**Påskeegg**, på engelsk ofte kalt Easter eggs, viser til en gjemt og ofte uventet funksjonalitet i videospill, nettsider, programvare og DVD-er. Det er lagt inn av utviklerne som en form for humor, med beskjeder, interne spøker, referanser og overraskelser og er ofte vanskelig å finne. Påskeegg kan også finnes i andre medier, som film.

Begrepet viser til skikken med påskeegg jakt i USA og tysktalende land, der fargede egg gjemmes 1. påskedag og barna løper ut for å lete etter dem.

## Eksempler

### Videospill
Noen ganger kan cheat codes ligge i et videospill der en hemmelig kommando åpner for nye nivå eller tilfører spillerne nye egenskaper. Dette er en form for påskeegg.

Mens påskeegg oftest er virtuelle, er det også beskrevet påske-egg i hardware. Dette gjaldt f.eks. bilder eller musikk i tidlige utgaver av Apple Macintosh, slik at en AMI BIOS 1993 spilte Happy Birthday over pc-høyttalerne den 13. november i stedet for å boote.

### Film
Påskeegg kan ligge som skjulte spor på DVD-er, som f.eks. i «Lord of the Rings» 

## Referanser
Svartbukhonningeter

**Svartbukhonningeter** (*Myzomela erythromelas*) er en fugl i slekten *[[Myzomela]]* i familien honningetere. Den er endemisk til New Britain, den største øya i Bismarckarkipelet.

## Referanser


## Eksterne lenker
* 
* 
* 
* Birdlife Species Factsheet: ''Myzomela erythromelas''. Besøkt 6. juli 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 6. juli 2013.
Prakthonningeter

**Prakthonningeter** (*Myzomela rosenbergii*) er en fargerik fugl i slekten *[[Myzomela]]* i familien honningetere. Den forekommer i Indonesia og Papua Ny-Guinea.

## Underarter
Det er beskrevet tre underarter av prakthonningeter:
* *Myzomela rosenbergii longirostris* (Mayr & Rand, 1935)
* *Myzomela rosenbergii rosenbergii* (Schlegel, 1871)
* *Myzomela rosenbergii wahgiensis* (Gyldenstolpe, 1955)

## Referanser


## Eksterne lenker
* 
* 
* 
* Birdlife Species Factsheet: ''Myzomela rosenbergii''. Besøkt 6. juli 2013.
Hilde Gunn Slottemo

**Hilde Gunn Slottemo** (født 1968) er norsk historiker, oppvokst i Verdal og utdanna ved NTNU. Hun er professor ved Nord universitets avdeling på Levanger.

Slottemo har særlig vært opptatt av arbeiderhistorie og arbeidsliv. Hun avla doktoravhandlingen *Fabrikkarbeider, far og forsørger. Menn og mannlighet ved Koksverket i Mo i Rana, 1950–1980* ved Historisk-filosofisk fakultet på NTNU våren 2002. Hun har også skrevet den historiske gjennomgangen *Malm, makt og mennesker - Ranas historie 1890 – 2005* som ble utgitt 1. oktober 2007.  

Slottemo har skrevet manns- og kjønnshistorie i ulike sammenhenger, blant annet om menns familieliv i etterkrigstidas Rana, om kvinner i tungindustrien  , om lønnskamp og om kjønn i arbeidshistorien.

## Referanser


## Eksterne lenker
* Forskningsbasen Kilden
Skjellerøy

**Skjellerøy** er ei øy i Nøtterøys skjærgård i Færder kommune. Den har et areal på om lag 0,25 km². Den befinner seg nordvest for Store Hui og Lille Hui, nord for Hellesholmen, sørøst for Gåsøy og sørvest for Ramsholmen. Rett vest for Skjellerøy ligger den lille øya Kalven.

Skjellerøys høyeste punkt er 37 meter over havet. Nord på øya er det ei lita bukt med badestrand. Skjellerøy har lite vegetasjon, men det er gressletter og strandenger i vikene i nord. Langs kysten er det svaberg. Mange overnatter i telt på øya.

På Skjellerøy er det to freda kulturminner: tufta fra et bosetningsområde, og ei gravrøys fra bronsealderen/jernalderen. Begge befinner seg nord på øya.

## Referanser


## Eksterne lenker
* Skjellerøy hos havna.com
Høgås (Nøtterøy)

**Høgås** er en ås i området Brattås sør på Nøtterøy i Færder kommune i Vestfold. Den strekker seg rundt 80 meter over havet, og har steile sider mot øst og sørvest. Den vestlige delen av åsen er spist opp av et steinbrudd.

På åsryggen er det rester etter en bygdeborg fra jernalderen som synes å stamme fra folkevandringstida 400–570 e.Kr. Det var ei urolig tid, og borgen var derfor viktig for befolkninga på den sørlige delen av øya for å forsvare seg mot angrep. Inngangen befant seg sannsynligvis nordøst på knausen, hvor bakkene er slakkere. Der er det en 3–4 meter lang mur som har en åpning nede i skaret. På nordsida er det en annen mur som går rundt den vestlige sida av åsen om lag 150–200 før den ender ved steinbruddet.

## Referanser


## Eksterne lenker
* 
* Kulturarv Vestfold – Betydningen av en knaus. Informasjon om Høgås.
Ruohtes

**Ruohtes** er et fjellparti i Sareks nasjonalpark i svensk Lappland. Fjellet ligger i den nordlige delen av nasjonalparken og avgrenses av 
Ruohtesvágge i øst og Guohpervágge i sør. Mot nordvest grenser fjellmassivet til Låvdak. Den vestlige toppen av *Skárjátjåhkkå* er med sine 1&nbsp;804 moh. den høyeste toppen i Ruohtes. Andre topper er *Gasskatjåhkkå* (1&nbsp;759 moh.) og *Boajsátjåhkkå* (1&nbsp;726 moh.). Ruohtesmassivet er gjennomskåret av isbreer. De største er *Oarjep Ruohtesjiegŋa*, *Sjielmájiegŋa* og *Alep Ruohtesjiegŋa*.  

## Se også
* Liste over fjell i Skandinavia

## Fotnoter


## Referanser
Lynghonningeter

**Lynghonningeter** (*Gliciphila melanops*) er den eneste arten i den monotypiske gruppen *Gliciphila* i familien honningetere. Den er endemisk til Australia.

## Underarter
Det er beskrevet to underarter av Lynghonningeter:
* *Gliciphila melanops melanops* (Latham, 1802)
* *Gliciphila melanops chelidonia* (Schodde & I. J. Mason, 1999)

## Referanser


## Eksterne lenker
* 
* 
* Birdlife Species Factsheet: ''Phylidonyris melanops''. Besøkt 6. juli 2013.
Karl S. Karlsen

**Karl Severin Karlsen** (født 25. desember 1888 i Lunde i Telemark, død 7. november 1968) var en norsk fagforeningsmann og politiker, hjemmehørende i Arbeiderpartiet og Norges Kommunistiske Parti.

Karlsen var kommunearbeider i Skien, og ble i 1919 viseformann i Skiens arbeidsmannsforening. Året etter ble han formann i Skiens kommunearbeiderforening. Han var også varamann i hovedstyret i Norsk Kommuneforbund.

Han ble formann i Skiens arbeiderparti i 1921. Ved partisprengningen i 1923 fulgte han NKP, og var fra 1925 til 1929 formann i Telemark distrikt. Han satt i partiets sentralstyre fra 1925 til 1931. Han deltok også på Kominterns 6. kongress i 1928.

Karlsen var medlem av bystyret fra 1923 til 1931 og av formannskapet fra 1923 til 1928. I periodene 1921-1924 og 1930-1932 var han formann for styret i Folkets hus, fra 1933 forretningsfører.

Etter krigen ble han i 1946 varaordfører i Skien.  

## Referanser
Dag-Inge Ulstein

**Dag-Inge Ulstein** (født 1980) er en norsk politiker og leder for Kristelig Folkeparti (KrF). Han har vært partileder siden 25. januar 2025, og han var stortingsrepresentant for Hordaland fra 2021 til 2025. Ulstein var utviklingsminister i Erna Solbergs regjering fra 2019 til 2021.

## Bakgrunn
Dag-Inge Ulstein ble født 4. desember 1980 i Sula i Møre og Romsdal. Han er utdannet familieterapeut. Ulstein har en bachelorgrad i teologi fra Norsk Lærerakademi og en bachelorgrad i arbeids- og organisasjonspsykologi fra Universitetet i Bergen (2011). Han har tidligere arbeidet som ungdomsleder i Salem Misjonsforsamling, som leder for Haraldsplass Kurs og Samtale, og fra 2014 som utviklingssjef for Stiftelsen Bergen Diakonissehjem.

## Politisk karriere
Ulstein har hatt en rekke politiske verv i Bergen kommune. Fra juni 2013 til juni 2014 var han byråd for sosial, bolig og områdesatsing, og fra 2015 til 2018 byråd for finans, innovasjon og eiendom. Han fratrådte som byråd da Kristelig Folkeparti trakk seg fra byrådssamarbeidet med Høyre og Fremskrittspartiet etter uenighet om bybanetrasé til Åsane.

Høsten 2014 ble han nominert som KrFs førstekandidat til kommunevalget i 2015. Han har også vært politisk rådgiver for byråd Filip Rygg under Mæland-byrådet.

På nasjonalt nivå ble Ulstein utnevnt til utviklingsminister i Solberg-regjeringen i januar 2019, en post han hadde frem til 2021. Ved stortingsvalget 2021 ble han valgt inn på Stortinget for perioden 2021–2025 fra Hordaland, hvor han er medlem av utenriks- og forsvarskomiteen og nestleder i KrFs stortingsgruppe.

Han ble fungerende partileder i august 2024, og ble valgt til fast leder på KrFs landsmøte 25. januar 2025.

## Annet
Ulstein har vært vokalist i den kristne popgruppen Elevate, og er vokalist i elektronikabandet Electric City.

## Referanser


## Eksterne lenker
* 
* 
*  Dag-Inge Ulstein hos Regjeringen
*
Tor Holger Bertelsen

**Tor Holger Ehlers Bertelsen** (født  23. april 1955, død 9. januar 2015) var en norsk jurist og byrettsdommer/tingrettsdommer i Bergen tingrett fra 1994 til 2013.

Bertelsen ble cand.jur. ved Universitetet i Bergen i 1982. 
Han tiltrådte som byrettsdommer i daværende Bergen byrett 5. desember 1994. Før det hadde han  bl.a. arbeidet som universitetslektor ved juridisk fakultet, Universitetet i Bergen, som saksbehandler hos Fylkesmannen i Hordaland og som dommerfullmektig.

Mens han var dommer i Bergen tingrett hadde han fra november 2003 til mai 2006 seks ulønnede permisjoner med en samlet varighet på om lag 19 måneder. 
I permisjonsperiodene arbeidet han bl.a. med en database (Stralex) og et bokprosjekt om Den europeiske menneskerettighetskonvensjonen (EMK).

I 2013 ble han den første dommer som ble fradømt sitt embete på over hundre år, i Oslo tingrett. Regjeringsadvokaten reiste sak for å få ham avskjediget, begrunnet med hans opptreden i retten og ugyldig fravær.

Bertelsen ble 5. juli 2013 avskjediget fra sin stilling etter en dom i Oslo tingrett. Han anket dommen til lagmannsretten, men Borgarting lagmannsrett forkastet anken 1. juli 2014. Etter at Høyesterett avviste anke, sendte han og hans advokat klage til menneskerettsdomstolen i Strasbourg 9. januar 2015, samme dag som han døde.

## Bibliografi
* *EMK : kommentarer til bestemmelsene om individets rettigheter og friheter*, Gyldendal, Oslo 2011
* *Lov angående forbrydelser af 1842: (Kriminalloven) : med ordlyd som ved ikrafttreden*, 2012

## Referanser




## Eksterne lenker
* Presentasjon på Gyldendal Norsk Forlags nettsider
Wallacea

**Wallacea** er et biogeografisk område som omfatter en rekke øyer i Indonesia, som isoleres fra de asiatiske og australske kontinentene gjennom dype sund. Området utgjør omkring &nbsp;km² og er oppkalt etter den britiske oppdagelsesreisende naturforskeren, geografen, antropologen, og biologen Alfred Russel Wallace (1823–1913), som også er kjent for å ha definert den faunaregionale skillelinjen som kalles wallacelinjen.

Wallacea avgrenses i vest av wallacelinjen og i øst av lydekkerlinjen, og omfatter Sulawesi, Lombok, Sumbawa, Flores, Sumba, Timor, Halmahera, Buru, Seram og mange mindre øyer.

## Eksterne lenker
* Wallacea Reasearch Group
* The strange Asian island where monkeys and marsupials meet BBC Earth
Prix Danube

**Prix Danube** er en internasjonal TV-festival som arrangeres av slovakisk fjernsyn. Festivalen blir avholdt i Bratislava og prisene deles ut til fjernsynsprogrammer for barn og ungdom med målgruppe opp til 17 år.  
 
Annenhvert år deles det ut priser i følgende kategorier:

* Animasjon
* Live-produksjoner
* Dokumentarfilm
* Undervisningsfilm

## Eksterne lenker
*
Jens Andreas Krogh

**Jens Andreas Krogh** (født 10. januar 1788 i Lenvik, død 30. juni 1859 i Melhus) var en norsk prest. Han var sokneprest i Kvæfjord, Nesna og Melhus.
## Liv og virke
### Bakgrunn
Jens Andreas krogh var sønn av Nord-Norges første biskop Mathias Bonsach Krogh og Nicoline Antonette Møldrup. Året etter at han ble født flyttet familien til Vågan i Lofoten da faren ble sokneprest og prost der. Fra 1798 var faren sokneprest på Ørlandet, før han flyttet til Belsvåg på Helgeland i 1804 etter å ha blitt oppnevnt til biskop i Hålogaland og sokneprest til Alstahaug.

Jens Andreas Krogh tok studenteksamen i Trondhjem og ble cand.theol. 19. april 1809. 
### Prest
Han ble sokneprest i Kvæfjord 23. oktober 1815, Nesna 23. august 1821 og endelig Melhus 15. mars 1841.

Han var prest på Nesna i 20 år. I løpet av hans tid som sokneprest ble lokalt demokrati og lokalt selvstyre i form av formannskapslovene og -distrikt innført. Krogh gjorde en stor innsats for skolearbeid i Nesna, og var blant annet pådriver for at den første fastskolen ble bygd i 1823. Han var også den som fikk ansatt den senere stortingsmann Johan Augustinussen først som omgangsskolelærer og siden som kirkesanger og lærer. Biskop Anton Christian Bang skrev om Krogh at allmuen på Nesna satte ham «meget høit, fordi han ikke brukte Papir på Prædikestolen men talte frit, "a Høve", ud av Hovedet».

Ifølge Nesna bygdebok har det blitt hevdet at Krogh kunne være den som brakte det eneste kjente maleriet av Petter Dass fra Nesna til Melhus. Det henger i dag i Melhus kirke.  

Krogh var gift to ganger. 

Han ble gift med Eilerine Christiane Brodtkorp (10. januar 1797&ndash;4. mars 1829) den 27. august 1816 i Vadsø. Bergwitz' slektstavle nevner syv barn ved navn, fire sønner og tre døtre. I 1964 ble gravsteinen hennes funnet forbindelse med vegbygging på Nesna. Siste del av innskriften lyder «6 Børn efterlever hende. 3 sønner, 3 døtre. 3 børn ere døde før henne.» 

Kroghs andre ekteskap var med den 18 år yngre Dorothe Autonette v. Hadeln Christensen (10. januar 1806 &ndash; 23. april 1888), datter av handelsmann Anders Christensen i Husby på Tomma. De ble gift 5. januar 1830, og fikk ingen barn.

## Referanser




## Litteratur
* 
* 
*
Prix Jeunesse

**Prix Jeunesse** er en internasjonal TV-festival som arrangeres av tysk fjernsyn, EBU og UNESCO. Prix Jeunesse ble stiftet i 1964 og har siden den gang blitt kjent som en festival som fremhever og verdisetter kvalitet på fjernsyn for barn og unge.    

## Eksterne lenker
*
The Muppet Show

***The Muppet Show*** er en britisk- amerikansk humoristisk underholdningsserie skapt av Jim Henson som gikk på ITV fra 1976 til 1981 Programmet var en blanding av komedie, talkshow og familieprogram og hadde dukker i alle rollene. Eneste unntak var ukens gjest, som var en kjent person (vanligvis en britisk eller amerikansk musiker/skuespiller). Serien huskes kanskje best for dukkekarakteren Kermit the Frog, som var programmets forgrunnsfigur og programleder. Andre fremtredende karakterer var Fozzie the Bear og Miss Piggy. Både serien og dukkene var eid av Jim Henson Company inntil Walt Disney Company kjøpte rettighetene i 2004.

I Norge sendte NRK serien fra tidlig på 80-tallet.

Den 19. februar 2021 ble alle 5 sesonger av Muppet Show lagt ut på strømmeplattformen Disney+, bortsett fra et par episoder grunnet diverse årsaker. 

## Referanser


## Eksterne lenker
*
Torbjørn Morvik

**Torbjørn Morvik** (født 4. august 1955) er en norsk journalist, programskaper og billedkunstner. Han har laget en rekke dokumentarfilmer for NRK, og har mottatt sju internasjonale TV-priser for dokumentarene sine, blant annet Prix Italia for *Året 2048* som han laget sammen med Petter Nome.

I 2009 vant han sammen med *[[Spekter (TV-program)|Spekter]]*-redaksjonen i NRK Gullruten for beste fakta- og aktualitetsprogram.

Som kunstner skiller Torbjørn Morvik seg ut med et dels non-figurativt, dels kubistisk uttrykk i skarpe fargetoner. Han arbeider også med 3D-malerier hvor han ønsker å utfordre den todimensjonale flatens begrensninger.

## Eksterne lenker
* Hjemmeside 
* Galleri A
Det trakiske hav

**Det trakiske hav** (gresk: Θρακικό Πέλαγος – *Thrakiko Pelagos*, tyrkisk: *Trakya Denizi*) er et havstykke som utgjør den nordligste delen av Egeerhavet.  Rundt havet ligger områdene Makedonia og Trakia samt også det nordvestlige Tyrkia.  Hele havområdet ligger nord for 40°N og strekker det seg fra Khalkidiki i vest til Gallipoli i øst, og fra Dardanellene og nordkysten av Limnos i sør til kysten av Makedonia og Trakia i nord.

Det ligger mange øyer i dette havet, blant annet Thasos og Samothraki i Hellas og Gökçeada (gresk: *Imvros*) og Bozcaada (gresk: *Tenedos*) i Tyrkia. Av bukter finnes Ierissósbukta i sørvest, og nord for denne ligger Strymónasbukta, hvor elva Strymonas munner ut, og i øst ligger Kavalabukta og Sarosbukta i Tyrkia. Foruten Strymonas munner også elvene Nestos og Evros ut i Det trakiske hav.

## Havnebyer
*Amfipolis
*Kavala
*Alexandroupolis
*Thasos
*Samothraki
*Bozcaada

## Referanser


## Eksterne lenker
*
Bachelor of fine arts

**Bachelor of fine arts** er en universitetsgrad som kan tas på engelskspråklige universiteter, typisk i USA.

Etter fire års utdanning på universitetsnivå kan man motta graden bachelor of fine arts (BFA) hvis man fullfører studiene og imøtekommer kravene til eksamen og karakterer. Man kan også få en bachelor of arts (B.A.). Begge grader blir omtalt som en *bachelor*.